google/wiki40b huggingface dataset:
Atimia

Utseende

Middelsstore (ca. 8-13 millimeter), avlange, brunlige til svarte trebukker. Oversiden er mer eller mindre kledt med lyse skjell.

Levevis

De fleste av disse billene har larver i død ved av bartrær. De voksne billene er gjerne nattaktive og besøker ikke blomster.

Utbredelse

Slekten er utbredt i Øst-Asia og Nord-Amerika.

Kilder

Cerambycidae of the World - Atimiini
Phil Rasmussen

Angrepet på Pearl Harbour

Om morgenen den 7. desember ble løytnant Rasmussen vekket da han så ut av vinduet en gruppe japanske fly slippe bomber på plassen. Han festet sin ,45 kaliber pistol på utsiden av sin pyjamas og løp for å få tak i et fly.
De fleste av flyene var ødelagte, men Rasmussen fant en uskadd Curtiss P-36 Hawk og taxed det til et revetment hvor han fikk det lastet med ammunisjon. Under en pause i bombingen tok han av sammen med tre andre piloter. De fikk ordre via radio om  å fly til Kaneohe Bay på nord-øst siden øya.
De amerikanske pilotene kom senere i kamp med 11 japanske fly. Til tross for å ha et fast  7,62 mm maskingevær og bare begrensede muligheter med sin ,50 kaliber pistol, klarte Rasmussen å skyte ned en Mitsubishi A6M Zero. Flere andre japanske flygere ble angrepet, inkludert en som tydeligvis forsøkt å ramme ham. (Den japanske pilot, Iyozo Fujita fløy tilbake til hangarskipet «Sōryū» og overlevde krigen.)
Rasmussens fly ble skadet og falt i et ukontrollert stup inn i skyene over fjellterrenget. Etter å ha kommet gjennom skyene i om lag 1 500 meter høyde gjenvant han kontrollen over flyet og kom tilbake til Wheeler, hvor han landet uten bremser, ror, eller halehjul. Muntlige beretninger om antall kulehull i flyet varier, men de fleste angir ca. 500.
En utstilling om andre verdenskrig i National Museum of the United States Air Force i nærheten av Dayton, Ohio har en utstillingsdukke av en pysjamaskledd pilot klatre inn i en Curtiss P-36 Hawk. Utstillingen viser detaljer i hvordan  Rasmussen utnyttet dagen, uformelt med tittelen «The Pajama Pilot»
Tour de France 1975

Diverse konkurranser

Belgiske Marc Demeyer vant konkurranser for innlagte spurter, mens Eddy Merckx ble kåret til rittets mest offensive rytter.
Shamkir Chess

Shamkir Chess er en superturnering i sjakk som spilles i Shamkir, Aserbajdsjan til minne om Vugar Gashimov (1986-2014).
Søndeled skole

Søndeled skolekrets

På Søndeled skole går det 132 elever fra 1-7 klasse som kommer fra tettstedet Søndeled, Moen, Røed, Ausland, Hødnebø, Akland, Moland, Homme, Sevik, Sørbø og helt ut til Gjernestangen.

Den nye Søndeled skole

Bystyret i Risør kommune vedtokk i desember 2009 at det skulle bygges ny skole på Søndeled. Skolen skulle rivest, men grendehusdelen skulle bestå. Skolen skal antagelig være ferdig høsten 2013.

Skolens historie

Søndeled "nye" folkeskole ble bygd i 1967. Før dette lå det en annen skole, som var en stor hvitmalt bygning, med navn Søndeled folkeskole. I 1986 bygde skolen på med en grendehusdel, som brukest både til gymsal og grendehus (og to klasserom).
Micronoctuidae

Utseende

Som navnet tyder på, ser de ut som små nattfly (Noctuidae). Micronoctua karsholti er ensfarget brungrå med en vingespenn på 6-9 millimeter, den er dermed det minste kjente medlemmet av den artsrike gruppen Noctuoidea.
Fiskemåke

Beskrivelse

Fiskemåke har hvit (undersiden) og grå (oversiden) fjærdrakt med innslag av sort på vingetuppene. Hodet er hvitt og hudringen rund øyet, nebbet og lemmene gul-oransje. Arten (L. c. canus) blir cirka 40–46 cm lang og har et vingespenn på omkring 110–125 cm. Den veier cirka 290–552 gram (394–586 g L. c. camtschatschensis).

Trekk

De fleste sørnorske fuglene drar ut av landet i august-september, til Nordsjøområdet og videre sørover helt til Portugal. Mange fugler overvintrer på Vestlandet, men dette dreier seg hovedsakelig om nordlige og østlige fugler, fra Nord-Norge, Sverige, Finland og Russland. Våre fiskemåker kommer tilbake til hekkeplassene i mars-april.

Næring

Ettersom måkene i likhet med en del andre fugler tar tilhold ved søppelfyllinger i innlandet er det mange som mener at de er helt avhengige av vårt avfall for å overleve. Undersøkelser foretatt på Hardangervidda av fiskemåkens næringsvalg viser imidlertid noe helt annet. Analysene viser at virvelløse dyr, særlig stankelbein, utgjorde hovedføden. Avfall fra mennesker inngikk i føden, men i svært begrenset mengde.
Selv om navnet på fuglen skulle tyde på at fisk var en vesentlig del av føden så er det ikke tilfelle. Meitemark, smågnagere og insekter er langt vanligere føde. I tillegg stjeler ofte måkene mat fra for eksempel vipe og spover.
Cupfinalen i fotball for menn 2011

Cupfinalen for herrer 2011 var en fotballkamp som ble spilt søndag 6. november 2011 på Ullevaal Stadion og var den siste kampen i Norgesmesterskapet i fotball for herrer 2011. Finalistene var SK Brann og Aalesund FK. Aalesund vant kampen og ble dermed norgesmester og mottok Hans Majestet Kongens Pokal. Kampen var den 106. cupfinalen for herrer og den 69. finalen som ble spilt på Ullevaal Stadion.
The Internship

Om filmen

Filmen hadde premiere i Norge 5. juli 2013.

Handling

Billy (Vince Vaughn) og Nick (Owen Wilson) er to selgere som får sparken og innser at de ikke er helt oppdaterte på den moderne digitale verden. De greier imidlertid ikke å akseptere det faktum at de muligens er avdankede, og mot alle odds greier de å snakke seg inn til prestisjefylte praksisplasser i Google, der de må kjempe mot mye yngre, smartere og langt mer teknisk orienterte collegestudenter. Målet deres er å bevise at selv en gammel hund kan lære nye triks om man jobber hardt nok.
Summertime Blues

«Summertime Blues» er en amerikansk rock and roll-sang fra 1958 innspilt av Eddie Cochran. Sangen omhandler vanskelighetene en tenåring hadde i USA på denne tiden. 
«Summertime Blues» ble skrevet i slutten av 1950-årene av Eddie Cochran samt hans manager Jerry Capehart. Den ble opprinnelig utgitt som B-siden til singlen «Love Again» (Liberty Records 55144) 11. juni 1958. Den nådde åttendeplassen på Billboard Hot 100-listen 29. september 1958 og attendeplass på den britiske singlelisten.
Håndklappingen ble gjort av Sharon Sheeley og den dype vokalen på slutten av hvert vers tilhørte Cochran.
«Summertime Blues» ble benyttet i den amerikanske filmen Caddyshack i 1980. 
I mars 2005 plasserte musikkmagasinet Q sangen på en 77.-plass over de hundre største gitarsangene gjennom tidene. Musikkmagasinet Rolling Stone plasserte sangen på en 73.-plass over The 500 Greatest Songs of All Time.
Deler av teksten omhandler misnøye mot stemmerettsalderen, som på denne tiden var 21 år. Slike protester førte til at den ble satt ned til 18 år.
Blant de tallrike artistene som har spilt inn «Summertime Blues» kan The Beach Boys, Blue Cheer, Alan Jackson, Olivia Newton-John samt The Who nevnes.
Detr norske bandet The Cannons spilte inn en engelskspråklig versjon i Oslo 17. august 1964. Den ble utgitt på singlen His Master's Voice 45-AL 6123.

Norske versjoner

Kåre Virud kalte sin versjon for «Sommerferie blues». Den ble utgitt på albumet «Barbebeinte engel» (RCA) i 1974.
Andreas Diesen skrev en norsk tekst til en barneplate med Geir Børresen. Den norske tittelen er «Reinspikka hjemmestrikka god rock'n'roll» og ble utgitt på singlen dB Records dBS 506 i 1981. Produsent var Åge Aleksandersen.
Eldar Vågan skrev også norsk tekst til «Summertime Blues». Dens tittel er «Summarkveld Blues» og ble utgitt på dobbelt-CD'n Bedre hell' all medisin! (Universal UNI-987319-9) med Vazelina Bilopphøggers i 2005. Sangen er også utgitt på en promotion CD-single.
Dendronotus robilliardi

Utbredelse

Arten finnes nordvest i Stillehavet ved kysten av Kamtsjatkahalvøya, nordøst ved Washington og Britisk Columbia.
Schonach im Schwarzwald

Schonach im Schwarzwald er en kommune Schwarzwald-Baar Landkreis i delstaten Baden-Württemberg i Tyskland. Kommunen har 3 987 innbyggere (2012) og et areal på 36,7 km²  .
Landsbyen Schonach er kjent som kursted og vintersportssted. For nordmenn er han særlig kjent som arrangørsted for verdenscupen i kombinert, og i 2013 ble det arrangert verdenscuprenn i skihopping for kvinner i Langenwaldschanze.
Kombinertløperen Urban Hettich og skihopperen Hansjörg Jäkle er fra Schonach.
Medicus

Medicus er et privat kvinnemedisinsk helseforetak lokalisert i Trondheim og har sin kjernekompetanse innen gynekologi, barnløshet og kliniske studier.
Firmaet er grunnlagt og eies i sin helhet av Terje Sørdal, spesialist i gynekologi og obstetrikk.
Skeleton Hotel

Skeleton Hotel er et førstepersonsskytespill i utvikling av Splatty Games (før Gutsplatt Games). Skeleton Hotel vil bli lansert 2011.

Historie

En forsker har blitt borte på en øy kalt Ablista som var utdødd. Forskeren skal under letingen etter overlevende på øya, blitt borte da han oppdaget en ukjent by. Jack Bondnes er sent til og finne forskeren, men under flyturen styrter han rett inni hotellet som forskeren hadde akuratt kommet seg gjennom. Forskerens siste ord var: Skeleton.....Hotel

Spill-historie

April 2008 begynte Skeleton Hotel som et test prosjekt. Etterhvert ble det stort. Desember 2008 ble det lansert en ALPHA, og May 2009 ble spillets BETA lansert. Spillet er nå gitt over til Splatty Games (formerly Gutsplatt Games) fordi 2 av medlemmene i Silver Eye Productions viste seg ut til og hadde lastet ned piratisk programvare. Ett år senere begynte Splatty Games (før Gutsplatt Games), som skulle gjøre Skeleton Hotel på nytt. Spillet vil bli utgitt rundt Januar 2011.
Under nye stjerner

Handling

Charlotte Vale (Bette Davis) er den yngste datteren i en rik Boston-familie som alltid har blitt tyrannisert av sin mor (Gladys Cooper). Psykiateren dr. Jaquith (Claude Rains) sender henne på en lang sjøreise til Sør-Amerika. Charlotte blir frigjort fra morens tyranni og blir et virkelig fritt menneske. Hun treffer Jerry Durrance (Paul Henreid), og de forelsker seg i hverandre. Men Jerry er allerede gift og har et problembarn som datter. Det skaper konflikt.
Jōdo-shū

Jōdo-shū (japansk: 浄土宗, «det rene lands skole»), også kjent som Jōdobuddhisme, er en japansk avart av det rene land. Skolen ble grunnlagt i 1175 av Hōnen, som tidligere hadde vært en munk ved Tendai-shū. Jōdobuddhismen er den mest utbredte skolen innenfor japansk buddhisme, etterfulgt av Jōdo Shinshū som ble grunnlagt av Hōnens elev Shinran.
Crazy, Stupid, Love.

Handling

Cal (Steve Carell) er en middelaldrende, trofast mann som skal skille seg fra sin utro kone Emily (Julianne Moore) etter 25 år. Han har ingen anelse om hva han skal gjøre og sitter på bar hver eneste kveld mens han hyler ut sin frustrasjon over hvordan kona kunne bedra ham med en kollega på jobb. Dette overhører jentefuten Jacob (Ryan Gosling), som bestemmer seg for å hjelpe Cal med å komme seg på beina igjen ved å lære ham opp til å bli som ham. Det ironiske er at de straks bytter roller – Cal blir en damemagnet som høvler over alt og alle, mens Jacob forelsker seg i den sukkersøte, ordentlige Hannah (Emma Stone). Dette får begge mennene til å bekymre seg over hva livet har å tilby.
Sabily

Sabily (arabisk: سبيلي, min vei) er en tidligere arabisk Linux-distribusjon som var basert på Ubuntu. Distribusjonen var konstruert for muslimer  og ble tidligere kalt Ubuntu Muslim Edition. Den hadde islamsk programvare og verktøy installert, inkludert et bønnetids-verktøy, programvare for studium av Koranen, en islamsk kalender, m.m.
Distribusjonen benyttet skrivebordsmiljøet GNOME og var tilgjengelig i utgaver for x86-32 og x86-64.
Første versjon ble lansert 12. oktober 2007. Siste versjon er Sabily 11.10 Uhud, som ble lansert 19. desember 2011.
Jerry García

Privat

Garcia og flere medlemmer av Grateful Dead brukte ofte narkotika, spesielt hallusinogene stoffer som marihuana og LSD. På 1960-tallet gikk Garcia under kallenavnet «Captain Trips». Han var i flere år avhengig av heroin. I tillegg var han overvektig, en storrøyker, hadde problemer med søvnapné og var diabetiker. I 1986 falt han i diabetisk koma og var bevisstløs i fem dager. Etter at han våknet måtte han lære å spille gitar på nytt. Garcia hadde flere opphold på rehabiliteringsklinikker for å ta kontroll på avhengigheten. 9. august 1995 døde han av hjerteinfarkt på en rehabiliteringsklinikk i Marin County i California.
Pittsburg (Kansas)

Pittsburg er en by i Crawford County sørøst i Kansas. Det er den mest folkerike byen i både Crawford County og i sørøst Kansas. Pittsburg hadde 19 243 innbyggere i 2000.
Hertug av Westminster

Hertug av Westminster er en adelstittel som ble opprettet av dronning Victoria av Storbritannia i 1874, og ble skjenket til Richard Grosvenor, den daværende tredje markien av Westminster, som således ble den første hertug. Tittelen kommer av Westminster, og er en adelstittel i Det forente kongerikes adel. Den 2,, 3., 4., og 5. hertug var hans barnebarn. Den nåværende hertug er den 7., Richard Grosvenor, som arvet hertugdømmet den 9. august 2016 som følge av at hans far Gerald døde. Den nåværende hertug er også gudfar av prins George av Cambridge.
Hertugen av Westminsters sete er Eaton Hall i Cheshire og ved Abbeystead House i Lancashire. Familiens hus i London var Grosvenor House i Park Lane. Det tradisjonelle gravsted for hertugene er den gamle kirkegård ved siden av kirken St. Mary's Church i Eccleston i Cheshire.

Historie

Richard Grosvenor, den 7. baronetten, ble baron Grosvenor i 1761. I 1784 ble han både vicomte Belgrave og jarl Grosvenor under Georg III. Tittelen marki av Westminster ble tildelt Robert Grosvenor, 2. jarl Grosvenor ved kroningen av Vilhelm IV i 1831. 
Underordnede titler: Marki av Westminster (opprettet i 1831), jarl Grosvenor (1784), vicomte Belgrave (1784), og baron Grosvenor (1761). Markitittelen tilhører Det forente kongerikes adel, resten tilhører Storbritannias adel. Tittelen til eldste sønn og arving er jarl Grosvenor.
Grunnleggeren av den engelske Grosvenor-familien kom til England med Vilhelm Erobreren. Han het egentlig William «Gros Veneur». Han var villjaktsmesteren til Vilhelm Erobreren, og som takk for tjenesten fikk han eiendommer i Nordvest-England.
Seagull

Seagull er et musikkalbum med Karin Krog, Bergen Big Band og John Surman, utgitt i 2005.
Assosiasjonsforstyrrelse

Assosiasjonforstyrrelse er en forstyrrelse som gjør det vanskelig å knytte tanker og logikk sammen.
I enkelte tilfeller kan assosiasjonforstyrrelse sees på som et symptom ved schizofreni.
Rolf Eriksson

Karriere

Eriksson startet karrieren i Malmö FF, hvor han spilte i de ulike ungdomslagene før han i 1961 ble tatt opp på førstelaget. Eriksson var kraftig bygget, men var likevel rask, og leverte kraftfulle skudd. Som talent ble han sammenlignet med Gunnar Nordahl. I sin første sesong i Allsvenskan spilte Eriksson samtlige kamper, og scoret ni mål. Han gjentok dette sesongen etter, men med ti scoringer.
Den suksessfulle starten på Erikssons karriere hadde gjort ham aktuell for den italienske Serie A-klubben Bologna. Til tross for at alle formaliteter var ordnet, og kontrakten signert, måtte Eriksson bli igjen i Sverige, da Italias fotballforbund innførte forbud mot utenlandske spillere i sine serier. I mellomtiden hardnet konkurransen til om plassene i Malmö FF, og Eriksson ble etterhvert erstattet av spillere som Bo Larsson på Malmö FFs førstelag. Eriksson nedprioriterte etterhvert treningene, og var ikke lenger egnet til førstelagsspill. I 1966 gikk han til IFK Trelleborg, som spilte på nivå 2 i det svenske seriesystemet, og fikk en ny start på karrieren. Eriksson kom imidlertid aldri helt tilbake som toppspiller.
Eriksson døde brått i 1984, 42 år gammel.
Cross Road

Cross Road er et samlealbum av hardrock-bandet Bon Jovi, utgitt i 1994.
Albumet ble bestselger i Storbritannia i 1994.
Geshu Han

Geshu Han (kinesisk: 哥舒翰; pinyin: Gēshū Hàn, født 699, død 1. desember 757 i Luoyang), formelt prins Wumin av Xiping (西平武愍王), var en general i Tang-dynastiets Kina. Han var av türgesjisk slekt.  
Han ble en mektig general mot slutten av keiser Xuanzong av Tangs regjeringstid, og hadde i 756 ansvaret for forvaret av Tong-passet mot An Lushans opprørsstyrker.
Etter at Tan-kansleren Yang Guozhong presset ham å gå til kamp mot An Lushans styrker ble han beseiret, og deretter ble han tatt til fange av sin egen underordnede,  Huoba Guiren (火拔歸仁), og bragt til An Lushans leir. An Lushan forsøkte å bbruke han til å få hans underordnede generaler Li Guangbi, Lai Tian (來瑱) og Lu Gui (魯炅) til å overgi seg, men det nektet disse generalene å gjøre. Da Ble Geshu Han satt i husarrest i Luoyang, hovedstaden i Ans nyetablerte stat Store Yan.
I 757, etter at An Lushans sønn og etterfølger An Qingxu ble beseiret av Tang-styrkene og måtte forlate Luoyang, rakk An Qingxu først å henretted Geshu og omkring tretti andre Tang-generaler som var i fangenskap der.
Environmental Health Perspectives

Environmental Health Perspectives (EHP) er et vitenskapelig månedstidsskrift utgitt av National Institute of Environmental Health Sciences (NIEHS), en av instituttene innenfor National Institutes of Health.
EHP publiserer artikler fra ulike fagområder: grunnlagsforsking, epidemiologi, risikovurdering, rettsvitenskap og politikk. Hovedmålet er å formidle nyere vitenskapelige funn innen miljømedisinske fagområder i den hensikt å heve kunnskapen om medisinske miljøfarer blant forskere, offentlig ansatte, politikere og i offentligheten. EHP har for 2016 en innflytelesesfaktor på  8.44.
Reykjavík International Games 2017

Reykjavík International Games 2017 var en internasjonal multisportkonkurranse som ble arrangert i Reykjavík på Island fra 26. januar til 5. februar 2017.
Forsand

Natur og geografi

Denne sørøstlige delen av Ryfylke tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis. De yngste svekonorvegiske dannelsene bevitnes av større formasjoner av granitt. I kommunen er det 1 050 millioner år gammel granittisk øyegneis som dominerer de øverste strukturene. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning. 
Forsand kommune består hovedsakelig av fjell, daler og fjorder. Fjellandskapet i kommunen består av store heier i den landstrakte kommunen. På grunn av fjordene blir kommunen som en halvøy. Det er tre fjorder som går gjennom kommunen. Lysefjorden er den lengste, så kommer Høgsfjord og til slutt Frafjord.
De fleste som bor i kommunen bor i den sørvestlige delen rundt kommunesenteret samt oppover Espedalen. Kommunesenteret Forsand ligger i krysningspunktet mellom Lysefjorden og Høgsfjorden. Tidligere var det også flere bosetninger langs Lysefjorden og flere i Lysebotn.

Severdigheter

Av severdigheter i Forsand kommune kan særlig nevnes fjellformasjonen Preikestolen, som er et fjellplatå ca. 600 m over Lysefjorden. Det lokale navnet er Hyvlatånnå. Lysefjorden er lang og smal med steile sider, og ble i sin tid beskrevet av Victor Hugo (i boken Havets arbeidere, 1866) som særlig fryktinngytende. Navnet har den etter den lyse granitten i fjellsidene. Ellers er fjellmassivet Kjerag nær Lysebotn et meget populært sted for basehoppere og fjellklatrere fra mange land,  med sine 1000 m nesten loddrett i Lysefjorden. Her ligger Kjeragbolten, en rund stein 3–4 m stor, som er kilt i en fjellsprekk ytterst på Kjeragplatået. 
På Fossanmoen er det funnet rester etter en landsby fra slutten av eldre jernalder, og det er bygget et besøkssenter, kalt Landa, med kopier av hus fra jernalder og bronsealder. Man mener det har bodd folk her fra ca. 1500 f.Kr. til ca. 600 e.Kr. Et par kilometer fra Landa ligger en endemorene i sørenden av Haukalidvatnet. Det var denne morenen som ca. år 1823 inspirerte bergprofessor Jens Esmark til å fremsette teorien om at hele Skandinavia hadde vært dekket av is.

Tusenårssted

Kommunens tusenårssted er plassen foran Forsand kulturhus. Den består av blomsterbed, sitteplasser og en mini Kjeragbolt med vann rundt. Plassen var tidligere en parkeringsplass som ble bygget om til å inkludere tusenårsstedet samt ny parkeringsplass.

Idrett

Forsand IL (FIL) er kommunens eneste idrettslag. Innenfor idrettslaget ble det bedrevet med fotball, håndball og noen mindre aktiviteter. Fotballkamper for A-laget spilles som regel på gressbane på Byrkjeland i Espedalen mens fotballtreninger ofte blir avholdt på grusbane ved Forsand skole eller i idrettshallen på Forsand kulturhus. På kulturhuset blir det også spilt håndballkamper samt avholdt cuper for fotball og håndball.
Coureurs des bois

Coureurs des bois (fransk; i entall: coureur des bois eller coureur de bois, omtrent: «skogsløpere») var pelshandlere i Nord-Amerikas tidlig i kolonihistorie. I motsetning til de store handelskompanier med sine handelsagenter og handelsstasjoner dro «skogløperne» inn i landet på egen hånd, bodde med indianerne, gikk på jakt med dem og byttehandlet selv til seg deres pelsfangster. Begynnelsen på pelshandelen går tilbake til det franske Compagnie de la Nouvelle France av 1627 og dets forløpere, og slik ble det at de tidlige pelshandlerne var så overveiende franske. «Skogsløperne» ble til da dette Compagnie forsøkte å håndheve sitt handelsmonopol.
De første coureurs des bois som er kjent ved navn er Médard Chouard, sieur des Groseilliers og Pierre-Esprit Radisson, som i 1660 kom med 60 kanolaster ned pelser tilbake til Trois-Rivières, etter de året før som de første hadde brutt opp mot De store sjøene. De og deres etterfølgere spilte en betydelig rolle for utforskningen av kontinentet selv om deres motiv var pelshandelen alene. De knyttet kontakter til indianerstammer og åpnet opp handelsveier.
Storhetstiden for de selvstendig agerende coureurs endte tidlig på 1700-tallet, da nye handelsselskaper som Hudson's Bay Company eller North West Company selv rykket inn med sine egne handelsfolk og handelsstasjoner på det nordamerikanske kontinent. Fra den franskættede befolkning og fra de gjenværende coureurs ble så de aller fleste såkalte voyageurs rekruttert, som overtok transportoppgaver for selskapene langs elvene. De regnes som etterfølgerne av de gamle coureurs.
Selvstendige trappers fikk man ikke før på 1800-tallet, og da i Rocky Mountains. Det var Mountain Men som ikke lenger bare kjøpte pelser fra indianerne, men selv gikk ut i villmarken og jaget pelsdyr. Rocky Mountain Fur Company utviklet et forsyningssystem for pelsjegerne ved rendezvous, og dette muliggjorde 1830- og 1840-årenes uavhengige trappers som på egen regning drev på med sin fangst i fjellene.
«Skogsløperne» ble gjenstand for romaner som Lærstrømpe (1821) av James Fenimore Cooper og Le coureur du bois (1850) av Gabriel Ferry.
Wenche Kvamme

Utdanning og karrière

Kvamme ble utdannet ved Statens Teaterhøgskole i 1977. Hun debuterte i Dantons død av Georg Büchner på Nationaltheatret i 1977, i rollen som «borgerinne Bouffon». I 1978 medvirket hun i Edvard Hoems Musikken gjennom Gleng på samme scene. Hun var ansatt ved Den Nationale Scene 1978–1994, bortsett fra 1981–1982 da hun var ved Hålogaland Teater. Senere var Kvamme aktiv ved Bergen-scenene Ole Bull Teater og Logen Teater. Hun var en frodig karakterskuespiller som spilte i stykker som Shirley Valentine, Jeppe paa Bierget, En utstoppet hund, Hellemyrsfolket, Jan Herwitz og Skjærgårdsflørt.
Kvamme hadde sentrale roller i blant annet Tolvskillingsoperaen, Bruredansen og Spelemann på taket. Hun gjestet i 1996 Nationaltheatret i Endelig ung av Christian Giudicelli. Kvamme hadde gjennomgangsroller i TV-seriene Offshore (1996–2000) og Holms (2002–2003).

Utmerkelser

I 1990 mottok Kvamme Bergen Teaterforenings Pernillestatuett.

Privat

Kvamme drev i flere år vertshus på øyen Stormolla i Lofoten. Hun døde av kreft 9. mars 2019.